Ihi, tutlayt tayemmat ɣur-s azal meqqren deg uɣerbaz aya d ayen d-nebder s telqayt deg uḥric n tiẓri. Imi tutlayt tayemmat tesɛa afus deg uẓwar n yinelmaden maca tezmer ad tili d aɛewwiq ma yella tusa-d akken ad tettef adeg n tutlayt-nni i lemden neɣ tuɣ adeg meqqren deg uɣerbaz, maca tettili d allal ma tussa-d akken ad tɛiwen anelmad ad as-tefk tagnit n liser ara tyeǧǧen ad yegzu, ad yessenfali,ad yegmar timussniwin ayen ara tyessiwḍen ɣer ufsay-is aɣurbiz d yiswiren ɛlayen.